Case ID: 1113231
Sentence 0: TƏSVİRİ HİSSƏ İddiaçı cavabdeh Saatlı rayon İcra Hakimiyyətinə qarşı iddia ərizəsi ilə Şirvan İnzibati-İqtisadi Məhkəməsinə müraciət edərək, Saatlı rayon İcra Hakimiyyəti başçısının xx xxxxxxx 2000-ci il tarixli sərəncamı ilə qoyunçuluğu inkişaf etdirmək məqsədi ilə ona rayonun 29 saylı qış otlaq sahəsindən 50 hektar torpaq sahəsinin uzunmüddətli istifadə üçün ayrıldığını, sonradan müraciətinə əsasən xx xxxxxxx 2003-cü il tarixli sərəncamla torpaq sahəsinin 20 hektarının geri alındığını, xx xxxx 2009-cu il tarixli icarə müqaviləsinə əsasən 30 ha torpaq sahəsinin 15 il müddətinə ona icarəyə verildiyini, icarə müqaviləsinin xx xxxxxx 2010-cu il tarixdə Dövlət Torpaq kadastrında 267 sayla qeydə alındığını, icarə haqqını vaxtı-vaxtında ödədiyini, heyvandarlıqla məşğul olduğuna baxmayaraq Saatlı rayon İcra Hakimiyyəti başçısının xx.xx.2018-ci il tarixli, 57 nömrəli sərəncamı ilə həmin torpaq sahəsinin “xxxx” Məhdud Məsuliyyətli Cəmiyyətinə verildiyini, onunla bağlanmış icarə müqaviləsi və rayon icra hakimiyyətinin əvvəlki sərəncamları ləğv edilmədən həmin torpaq sahəsinin başqa hüquqi şəxsə icarəyə verilməsinin qanunsuz olduğunu bildirərək, Saatlı rayon İcra Hakimiyyəti başçısının xx.xx.2018-ci il tarixli, 57 nömrəli sərəncamının qismən, onun icarəsinə verilmiş 28 hektar torpaq sahəsinin “xxxx” Məhdud Məsuliyyətli Cəmiyyətinə verilməsi hissəsində ləğv edilməsi barədə qərar qəbul edilməsini xahiş etmişdir.